Държавен вестник, бр. 70, 2017 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  70
„Разпределяне“ означава поемане на анга­
жимент по отношение на Транш от Заемопо­
лучателя за допустимите Проекти, дори ако 
такъв Транш все още не е платен в рамките 
на Програмата.
„Период за разпределяне“ има значението, 
посочено в подточка 5.2.
„Работен ден“ означава във връзка с пла­
щания в евро всеки ден, в който функционира 
TARGET 2 (Трансевропейската автоматизира­
на система за брутен сетълмент на експресни 
преводи в реално време).
„Крайна дата“ означава датата, посочена 
в Приложение 1 към настоящото Споразу­
мение, след която не може да бъде поискано 
допълнително отпускане на средства от За­
емополучателя.
„Валута“ означава, за целите на Споразу­
мението евро.
„Конвенция за броене на дни“ означава 
Конвенцията за определяне на броя на дните 
между две дати и броя на дните в годината, 
упоменати в съответното Известие за отпус­
кане на средства.
„Дългов инструмент“ означава: i) всеки 
заем или друга форма на финансова задлъж­
нялост; ii) инструмент, включително всяка 
разписка или извлечение от сметка, доказ­
ващи или представляващи задължение за 
погасяване на заем, депозит, предварително 
или подобно удължаване на кредит (вклю­
чително без ограничение всяко удължаване 
на кредит по споразумение за рефинансира­
не или разсрочване); iii) облигация, дългов 
инструмент, дългова ценна книга, необез­
печена облигация или подобни писмени 
доказателства за финансова задлъжнялост; 
или iv) инструмент, удостоверяващ гаранция 
на задължение, представляващо финансова 
задлъжнялост на друг.
„Лихвен процент за неизпълнение“ има 
значението, посочено в подточка 4.9.
„Дата на отпускане на средства“ означава 
датата, за която е насрочено изплащането на 
Транш в съответствие с приложимото Извес­
тие за отпускане на средства.
„Известие за отпускане на средства“ има 
значението, посочено в подточка 4.3 б).
„Искане за отпускане на средства“ има 
значението, посочено в подточка 4.3 а).
„Потвърждение за предсрочно погасяване“ 
има значението, посочено в подточка 4.7.
„Разходи за предсрочно погасяване“ има 
значението, посочено в подточка 4.7.
„Дата на предсрочно погасяване“ има 
значението, посочено в подточка 4.7.
„Известие за предсрочно погасяване“ има 
значението, посочено в подточка 4.7.
„Дата на ефективност“ означава датата на 
влизане в сила на Споразумението в резултат 
на точка 17.
„ЕС“ означава Европейски съюз.
„EURIBOR“ означава годишния процент, 
който се котира на страница EURIBOR01 на 
екрана на Thomson Reuters (или на страница 
правоприемник, която замества страницата 
EURIBOR01 на Thomson Reuters) във или около 
11 часа брюкселско време на Датата за опре­
деляне на лихвата, като Euro Interbank Offered 
Rate, който се администрира от Европейския 
институт за парични пазари (ЕММ1) (или 
всеки друг субект, който поеме управление­
то на този процент) за същия период както 
съответния Лихвен период.
Ако съответният Лихвен период не съвпада с 
този, котиран от Thomson Reuters, приложими­
ят EURIBOR е годишният процент в резултат 
на линейна интерполация с позоваване на две 
(2) котировки на EURIBOR за евро срочни 
депозити, една от които е приложима за по-
кратък период от цели месеци, а другата за 
по-дълъг период от цели месеци от дължината 
на съответния Лихвен период.
„Евро“ и знакът „EUR“ означават законната 
валута на държавите – членки на ЕС, които 
към даден момент приемат като своя парич­
на единица в съответствие със съответните 
разпоредби на Договора за ЕС и Договора за 
функционирането на ЕС или последващите 
им договори.
„Европейската конвенция за правата на 
човека“ означава Конвенцията за защита на 
правата на човека и основните свободи от 
4 ноември 1950 г., CETS № 5, включително 
измененията към нея.
„Европейска социална харта“ означава Евро­
пейската социална харта от 3 май 1996 г., CETS 
№ 163, включително измененията към нея.
„Фиксиран лихвен процент“ е годишният 
лихвен процент, определен в приложимото 
Известие за отпускане на средства.
„Променлив лихвен процент“ е годишният 
лихвен процент, определен чрез добавяне или 
изваждане на спред, посочен в съответното 
Известие за отпускане на средства, към или 
от, в зависимост от случая, Референтния 
лихвен процент.
За избягване на съмнение, когато опре­
делянето на Променливия лихвен процент 
води до отрицателна лихва (поради котиран 
отрицателен Референтен лихвен процент, 
прилагането на спред, който се изважда от 
Референтния лихвен процент или поради 
всякакви други обстоятелства), за Лихвения 
период Заемополучателят следва да заплати 
лихва, която се счита за равна на нула.